《西江月 赠姚守清李守静》
金朝·马钰

学道须离火院。搜玄参访良缘。守清守静绝般般。乞觅於身大守。云水须明内外，牢擒意马心猿。万缘不著得神全。酬了修行大愿。

作者简介：凤翔扶风人，徙居登州宁海，字元宝，号丹阳子。初名从义，字宜甫。海陵王贞元间进士。世宗大定中遇重阳子王哲，从其学道术，与妻孙不二同时出家。后游莱阳，入游仙宫。相传妻孙氏与钰先后仙去。赐号丹阳顺化真人、抱一无为真人、抱一无为普化真君等。